Source: http://muhaz.org/not-informativ.html
Timestamp: 2019-05-25 13:03:32+00:00

Document:
Yüklə 59.11 Kb.
ölçüsü 59.11 Kb.
la proiectul de lege pentru modificarea și completarea unor acte legislative
1. Temeiul iniţierii procesului de elaborare, autorul proiectului
Prezentul proiect de lege este elaborat de către Ministerul Afacerilor Interne şi are drept scop ajustarea actelor legislative (implicit Legea Serviciului de Stat de Curieri Speciali nr. 402 din 02 decembrie 2004 Moldova, Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007, Legea nr. 283 din 28 decembrie 2011 cu privire la Poliția de Frontieră și Legea nr. 320 din 27 decembrie 2012 cu privire la activitatea Poliţiei şi statutul poliţistului), prevederilor propuse în proiectul de lege privind funcționarul public cu statut special din cadrul Ministerului Afacerilor Interne.
2. Scopul şi obiectivele urmărite prin adoptarea actului normativ, principalele prevederi ale proiectului
Art. I. –Legea Serviciului de Stat de Curieri Speciali nr. 402 din 02 decembrie 2004 Moldova:
Serviciul de Stat de Curieri Speciali este parte componentă a forţelor şi mijloacelor de asigurare a securităţii statului şi funcţionează în interesele puterii legislative, executive şi judecătoreşti, precum şi în scopul apărării intereselor Republicii Moldova, are obligaţia de a lua, în situaţii excepţionale, măsurile necesare pentru asigurarea integrităţii corespondenţei ce urmează a fi predată, inclusiv nimicirea acesteia în caz de atentat criminal şi de imposibilitate de a asigura integritatea.
Dotarea angajaţilor Servciului cu arme de foc, mijloace speciale de apărare şi comunicaţii este la nivelul efectivului Ministerul Afacerilor Interne. Efectivul de trupă și corpul de comandă ale serviciului se completează cu persoane atestate, detaşate din cadrele Ministerului Afacerilor Interne, care îşi exercită obligaţiile de serviciu în conformitate cu Legea cu privire la poliţie; angajaţii beneficiază de înlesnirile stabilite pentru poliţişti etc.
Structura Serviciul de Stat de Curieri Speciali al Republicii Moldova și efectivul-limită al serviciului în număr de 30 de unități (Hotărîrea de Guvern nr 635 din 29.06.2005), conform statelor de personal efectivul serviciului este stabilit din: corpul de comandă 26 persoane, 3 persoane serviciul public, muncitor 1 persoană.
Dosarele personale a celor 26 de angați se află la Direcţia Generală Resurse Umane al Miniserului Afacelor Interne. Pensionarii Serviciului se pensionează prin organul de pensionare al MAI. Angajații anual trec controlul medical la Direcţia Medico –Militară al MAI.
Concomitent, Serviciului de Stat de Curieri Spaciali al Republicii Moldova este asigurat din bugetul de stat cu surse financiare pentru salarizare – 1979.7 mii lei (100 % asigurat), deplasari în iteres de serviciu – 436,1 mii lei (80% asigurat) servicii comunale – 79.8 mii lei (35% asigurat).
Odată cu intrarea în vigoare la 05.03.2013 a Legii nr.320 din 27.12.2012 cu privire la activitatea Poliţiei şi statutul poliţistului, şi abrogarea Hotărîrii Guvernului Nr.334 din 08.07.1991”Regulamentul cu privire la serviciul în organele afacelor interne”, în cadrul Serviciului, activitatea pe domeniul administrare personal, precum şi cele tangenţiale, sunt în imposibilitatea implementării în lipsa unor reglementări de ordin legislativ.
Conform indicaţiilor Prim-ministrului al Republicii Moldova nr.1220-72 din 02.04.2014 şi nr.1220-271 din 18.11.2014 a fost create Grupuri de lucru privind reglementarea activităţii Serviciului de Stat de Curieri Speciali al Republicii Moldova. Ulterior, prin Hotărîrea Curţii de Conturi nr.58 din 22.12.2014 s-a indicat întreprinderea măsurilor în vederea corelării actelor legislative aferente cadrului instituţional al Serviciului de Stat de Curieri Speciali al Republicii Moldova, dar acestea acţiuni nu au avut o finalitate.
În această secțiune, prin indicaţia Prim-ministrului al Republicii Moldova nr.1220-109 din 08.05.2015 sa solicitat elaborarea actului normativ de activitate a Serviciului în calitate de autoritate administrativă în cadrul MAI.
Urmare celor expuse și avînd ca bază prevederile propuse în proiectul de lege privind funcționarul public cu statut special din cadrul Ministerului Afacerilor Interne, în speță egalarea garanțiilor sociale pentru toți angajații cu statut special, considerăm că amendamentele propuse la Legea nr. 402 din 02 decembrie 2004, vor înlătura lacunele atestate în legislația în vigoare.
Art. II. – Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007:
Proiectul de Lege pentru modificarea şi completarea Legii Serviciului Protecţiei Civile şi Situaţiilor Excepţionale nr.93-XVI din 5 aprilie 2007 a fost elaborat în vederea implementării Proiectului transfrontalier „Îmbunătăţirea răspunsului Serviciului Medical de Urgenţă, Resuscitare şi Descarcerare (SMURD), în caz de pregătire şi intervenţie urgentă prin intermediul unui sistem comun integrat de monitorizare şi atenuare a consecinţelor dezastrelor în spaţiul comun România, Ucraina şi Republica Moldova”, dar şi reieşind din conceptul prevederilor proiectului de lege privind instituirea statutului special unic al angajaţilor Ministerului Afacerilor Interne.
În proiectul de lege se propune completarea Legii Serviciului Protecţiei Civile şi Situaţiilor Excepţionale nr. 93-XVI din 05 aprilie 2007 cu noţiunile: „situaţie de urgenţă”, „prim ajutor calificat”, „personal paramedical”, ş.a., întrucît Legea nr. 93-XVI din 05 aprilie 2007 nu operează cu noţiunile menţionate supra, astfel creând un impediment întru implementarea Proiectului transfrontalier „SMURD”.
Mai mult, la 21 februarie 2014 la Chişinău a fost semnat Acordul între Guvernul Republicii Moldova şi Guvernul României privind ajutorul reciproc pentru intervenţiile transfrontaliere în caz de urgenţe medicale, aprobat prin Hotărîrea Guvernului nr. 258 din 04.04.2014.
Drept urmare, a rezultat necesitatea completării, într-o primă etapă a Legii Serviciului Protecţiei Civile şi Situaţiilor Excepţionale nr. 93-XVI din 05 aprilie 2007, prin efectuarea modificărilor propuse în proiect. Se apreciază că modificările legislative identificate pot asigura interoperabilitatea dorită, precum şi îndeplinirea misiunilor rezultate din obiectivele proiectului (prim ajutor calificat, descarcerare şi misiuni de protecţie chimică, biologică şi radiativă) şi pregătirea în domeniul primului ajutor calificat.
Extinderea şi aprofundarea relaţiilor de colaborare cu entităţile de profil internaţionale, în conformitate cu prevederile Programului de Dezvoltare Strategică a Serviciului, precum şi alte documente de politici, constituie în prezent o prioritate pentru Serviciul Protecţiei Civile şi Situaţiilor Excepţionale al MAI. În acest sens, au fost iniţiate negocieri privind semnarea mai multor acorduri de colaborare cu instituţii abilitate cu gestionarea situaţiilor de urgenţă din ţările membre UE şi statele partenere, precum şi organizaţii nonguvernamentale, care acordă sprijin în consolidarea capacităţilor operaţionale ale Serviciului.
În acest context, bazându-ne pe prevederile art.3 pct. c) al Legii nr. 595 din 24.09.1999 privind tratatele internaţionale ale Republicii Moldova, considerăm oportună acordarea împuternicirilor şefului Serviciului pentru semnarea, conform art. 2 al Legii prenotate a „tratatelor, acordurilor, convenţiilor, actelor generale, pactelor, memorandumurilor, schimburilor de note, protocoalelor, declaraţiilor, statutelor, actelor finale, modus vivendi, aranjamentelor etc., toate avînd valoare juridică egală”.
În plus, documentele menţionate pot fi semnate în numele Serviciului cu entităţi de specialitate de acelaşi rang, respectându-se principiul ierarhiei şi subordonării.
Subsecvent, în contextul realizării prevederilor Planului Naţional de Implementare a Acordului de Asociere, aprobat prin Hotărârea Guvernului 808 din 7 octombrie 2014, Capitolul 22 Protecţia civilă, în Republica Moldova urmează a fi creată şi instruită echipa de căutare-salvare în mediul urban, specializată la intervenţiile internaţionale, conform cerinţelor Grupului internaţional Consultativ de Căutare şi Salvare (International Search and Rescue Advisory Group)”. Astfel, întru asigurarea unui cadru legal pentru intervenţiile menţionate, precum şi a celor ce reies din tratatele internaţionale în domeniul prevenirii şi înlăturării efectelor situaţiilor de urgenţă la care Republica Moldova este parte, este necesară operarea modificării respective în Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007.
De asemenea, amendarea Legii Serviciului Protecţiei Civile şi Situaţiilor Excepţionale presupune și aducerea în concordanţă cu prevederile proiectului de lege privind instituirea statutului special unic al angajaţilor Ministerului Afacerilor Interne, prin unificarea structurilor Ministerului Afacerilor Interne şi domeniului de reglementare a funcţionarului public cu statut special unic.
Art. III. – Legea nr. 283 din 28 decembrie 2011 cu privire la Poliția de Frontieră:
Unul din obiectivele principale ale procesului de reformă a Ministerului Afacerilor Interne l-a constituit consolidarea activităţii Poliţiei de Frontieră prin stabilirea garanţiilor necesare exercitării atribuţiilor în mod eficient şi consecvent. Respectiv, la nivel de cadru normativ, acest obiectiv a fost materializat prin adoptarea de către legiuitor la data de 28 decembrie 2011 a Legii cu privire la Poliţia de Frontieră.
Este indubitabil faptul că prin adoptarea Legii cu privire la Poliţia de Frontieră a avut loc un proces de transformare a Poliţiei într-un serviciu public autonom, eficient şi integru după modelul european orientat spre respectarea drepturilor cetăţenilor, inclusiv prin asigurarea unei transparenţe a activităţii Poliţiei de Frontieră.
Astfel, scopul proiectului legii pentru modificarea şi completarea Legii nr. 283 cu privire la Poliția de Frontieră este de a ajusta prevederile acesteia corespunzător cadrului normativ de referinţă, implicit proiectului legii privind instituirea statutului special unic al angajaţilor Ministerului Afacerilor Interne şi Codului muncii.
Corespunzător, proiectul conţine unele amendamente ce au drept scop eliminarea unor elemente contradictorii dintre prevederile legale, dublarea acestora, precum şi unele aspecte de ordin redacţional.
Articolul 1 a fost adus în concordanță cu prevederile Legii nr.98 din 4 mai 2012 privind administraţia publică centrală de specialitate.
Articolul 5 a fost adus în concordanță cu rigorile aplicabile pentru necesitatea actuală a Poliției de Frontieră.
La fel, a fost completat articolul 5 cu drepturile Șefului Departamentului Poliției de Frontieră, precum și cu condițiile pe care trebuie să le întrunească acesta. Totodată, au fost stabilite condițiile de încetare a exercitării funcţiei de şef al Departamentului Poliție de Frontieră.
Articolul 6 a fost completat cu unele prevederi specifice atribuțiilor Poliției de Frontieră.
De asemenea, la alineatul (1) lit. b) al art. 6 din Legea cu privire la Poliția de Frontieră, a fost completat cu obligația Poliției de Frontieră de asigurare a securității publice, controlul de securitate al pasagerilor, bagajelor, încărcăturilor, personalului aeronautic şi naval şi de protecţie a zonelor de securitate cu acces limitat în cadrul aeroporturilor şi porturilor Republicii Moldova. Necesitatea operării acestor modificări a apărut urmare fuziunii Poliției de Transport cu Poliția de Frontieră.
La fel, se propune completarea alineatului (1) lit. c) al aceluiași articol, cu obligația asigurării securității frontierei de stat în vederea uniformizării prevederilor Legii nr.283 din 28 decembrie 2011 cu privire la Poliţia de Frontieră cu prevederile Legii nr.215 din 4 noiembrie 2011 cu privire la frontiera de stat a Republicii Moldova.
Totodată, în vederea asigurării prevederilor tratatelor și acordurilor internaționale se propune a fi completat în final alin. (2) lit. a) al art. 6 din Lege, cu textul ,,traficului de arme şi muniţii, inclusiv arme de distrugere în masă şi materiale conexe, substanţe şi deşeuri radioactive, deșeuri periculoase, obiecte de artă, obiecte de valoare istorică și arheologică, obiecte proprietate intelectuală, specii de animale și plante pe cale de dispariție”.
Alineatul 6 se propune a fi completat cu textul „iar în cazul combaterii migrației ilegale și a criminalității transfrontaliere – în afara acestei zone” în temeiul prevederilor art.1 alin.(2) din Legea nr.283 din 28 decembrie 2011 cu privire la Poliţia de Frontieră.
Articolul 12 a fost completat cu cazurile cînd Polițistul de frontieră se consideră în îndeplinirea obligaţiilor de serviciu. De asemenea, la articolul 12 alineatul (9) a fost specificat că, în cazul adresării către participanţii la trafic ori către alte persoane, poliţistul de frontieră are obligaţia de a se prezenta. Totodată, poliţistul de frontieră de la punctul de trecere a frontierei de stat poartă ecuson la un loc vizibil. Poliţistul de frontieră de la punctul de trecere a frontierei de stat deţine legitimaţie care conţine informaţii cu privire la nume, prenume, funcţie, precum şi fotografia acestuia. Condiţiile de purtare a legitimaţiei sînt stabilite de către Departamentul Poliţiei de Frontieră.
Articolul 17 stabilește că, în Poliția de Frontieră pot fi încadrate în funcţii publice cu statut special persoanele care posedă studii liceale sau cel puțin studii medii de cultură generală, corespund cerinţelor specificate în fişa postului şi care îndeplinesc cerinţele legale de angajare.
Totodată, în vederea excluderii dublărilor de prevederi şi anume cu rigorile Legii privind instituirea statutului special unic al angajaţilor Ministerului Afacerilor Interne, or conform art.37 alin.(2) lit. b) al Legii nr. 780-XV din 27 decembrie 2001 privind actele legislative, un șir de articole au fost propuse spre abrogare reieșind din faptul că acestea vor fi prevăzute în Legea privind instituirea statutului special unic al angajaţilor Ministerului Afacerilor Interne.
Art. IV. – Legea nr. 320 din 27 decembrie 2012 cu privire la activitatea Poliţiei şi statutul poliţistului:
Nu se contestă faptul că, prin adoptarea noii Legi cu privire la activitatea Poliţiei şi statutul poliţistului a avut loc un proces de transformare a Poliţiei într-un serviciu public autonom, eficient şi integru după modelul european orientat spre respectarea drepturilor cetăţenilor, inclusiv prin asigurarea unei transparenţe a activităţii Poliţiei. Însă, în procesul implementării prevederilor Legii cu privire la activitatea Poliţiei şi statutul poliţistului, au fost identificate unele aspecte problematice ce duc la imposibilitatea aplicării eficiente a prevederilor legale, motiv ce a determinat necesitatea elaborării respectivului proiect de Lege.
În context, scopul proiectului Legii pentru modificarea şi completarea Legii nr.
320 cu privire la activitatea Poliţiei şi statutul poliţistului este de a ajusta prevederile acesteia corespunzător cadrului normativ de referinţă, implicit Legii privind funcționarul public cu statut special din cadrul MAI, Legea nr.158-XVI din 4 iulie 2008 cu privire la funcţia publică şi Codului muncii, precum şi de a revizui garanţiile necesare exercitării atribuţiilor poliţieneşti similar celor acordate altor angajaţi cu statut special din cadrul altor subdiviziuni subordonate MAI.
Astfel că, la art. 1 alin.(2) a revizuit şi expus prin prisma prevederilor privind funcționarul public cu statut special din cadrul MAI.
La articolul 5 alin. (1), excluderea obligaţiei şefului Inspectoratului General al Poliţiei de a prezenta o dată la 6 luni, prin intermediul mijloacelor de informare în masă, un raport privind activitatea desfăşurată, se efectuează din considerentul că aceasta rezultă expres din pct. 14 subpct. 12) din Regulamentul privind organizarea şi funcţionarea IGP al MAI, aprobat prin Hotărîrea Guvernului nr. 283 din 24 aprilie 2013, fapt pentru care se consideră inutilă dublarea acestui aspect.
Modificările operate la articolul 6 au drept scop corelarea conţinutului cu titlul acestuia.
La articolul. 7 lit d), ţinînd cont de faptul că, în conformitate cu rigorile pct. 6
subpct. 1) şi 3) al Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia, aprobat prin Hotărîrea Guvernului nr. 778 din 27.11.2009, misiunea Ministerului constă în realizarea prerogativelor constituţionale ale Guvernului privind elaborarea, promovarea şi realizarea politicii statului în domeniile de activitate privind asigurarea legalităţii, menţinerea, asigurarea şi restabilirea ordinii şi securităţii publice, precum şi a combaterii criminalităţii organizate, inclusiv transfrontaliere, se propune ca ministrul afacerilor interne să numească şi să elibereze din funcţie doar şefii Inspectoratului naţional de investigaţii, Inspectoratului naţional de patrulare (care va fi reorganizat în Inspectoratul naţional de securitate publică) şi Brigăzii de poliţie cu destinație specială ,,Fulger”, care sunt subdiviziuni strategice ale Inspectoratului General al Poliţiei care potrivit competenței funcționale contribuie la realizarea misiunii MAI în domeniile enunţate mai sus.
Expunerea art. 9 într-o nouă redacţie în partea ce ţine de examinarea petiţiilor împotriva Poliţiei, are drept scop excluderea unor limite referitoare la posibilitatea persoanei de a depune plîngeri împotriva acţiunilor Poliţiei la toate organele competente (ex. CNA).
La modificarea articolului 10 alineatul (2) s-a ţinut cont de faptul că, normele de dotare a subdiviziunilor autorităţilor administraţiei publice de specialitate cu mijloace de transport de serviciu, sunt aprobate de conducătorul autorităţii respective la nivel intern.
Totodată, articolul 11 a fost revizuit prin prisma art. 2 al Legii nr. 320 din 27.12.2012, conform căruia Poliţia este o instituţie publică specializată a statului, în subordinea Ministerului Afacerilor Interne şi art. 14 alin. (6) al Legii nr.98 din 04 mai 2012 privind administraţia publică centrală de specialitate ce indică că, autorităţile administrative din subordinea ministerelor pot fi organizate ca servicii publice desconcentrate, dispunînd de un organ central şi de subdiviziuni teritoriale. Prin urmare, Inspectoratul General al Poliţiei este organul central al instituţiei publice menţionate (Poliţia), iar subdiviziunile acesteia sunt catalogate în subdiviziuni specializate cu funcţii operaţionale şi de suport, precum şi subdiviziuni teritoriale corespunzător repartizării administrativ-teritoriale.
La art. 12, unele amendamente au fost operate (alin. (1) şi (4)) în contextul corelării
logice cu modificările propuse la art. 11 din proiect.
Potrivit prevederilor actuale ale art. 12 alin. (2) din Legea cu privire la activitatea Poliţiei şi statutul poliţistului, şeful IGP este numit în funcţie de Guvern pe un termen de 5 ani, la propunerea ministrului afacerilor interne.
Corespunzător, acesta este asistat de un adjunct, numit de ministrul afacerilor interne la propunerea şefului IGP.
Prin urmare, amendamentele propuse la art. 12 alin. (2) şi (3), presupun admiterea posibilităţii numirii şefului IGP pentru un termen similar celui iniţial de 5 ani, precum şi asistarea acestuia în activitatea sa de către 3 adjuncţi. Propunerea privind posibilitatea numirii şefului IGP pentru “două mandate consecutive” are drept scop asigurarea unei stabilităţi în cazul în care la discreţia Guvernului, acesta decide menţinerea conducătorului Poliţiei în funcţie.
Subsecvent, vis-à-vis de adjuncţii şefului IGP (în număr de trei), de menţionat că
aceasta nu reclamă instituirea unor noi funcţii, dar presupune că funcţiile de adjunct să cumuleze, după caz, funcţiile de şef al Inspectoratului Naţional de Investigaţii, al Inspectoratului Naţional de Patrulare şi al Direcţiei generale urmărire penală. Or, reieşind din structura organizaţională a IGP, Inspectoratul Naţional de Investigaţii, Inspectoratul Naţional de Patrulare şi Direcţia generală urmărire penală constituie practic principalele subdiviziuni specializate cu funcţii operaţionale şi complexe ale acestuia. Mai mult, IGP reprezintă una din subdiviziunile subordonate MAI, cu un efectiv-limită mai mare comparativ cu alte subdiviziuni subordonate MAI. Astfel, cu titlu exemplificativ, IGP are un efectiv-limită în număr de 9220 unităţi, însă şeful IGP este asistat de un şef adjunct, iar Departamentul Poliţiei de Frontieră are un efectiv-limită în număr de 3500 unităţi, respectiv şeful Departamentului este asistat de doi şefi adjuncţi. Mai mult, relevăm că procedura de numire în funcţie a adjuncţilor şefului IGP nu se modifică, aceasta se va efectua de către ministrul afacerilor interne la propunerea şefului IGP.
Totodată, aceasta corespunde şi prevederilor art. 7 lit. d) din Legea cu privire la activitatea Poliţiei şi statutul poliţistului, care stabileşte prerogativa ministrului afacerilor interne de a numi şefii subdiviziunilor specializate la propunerea şefului IGP, iar șeful INI, INP şi DGUP au o asemenea calitate (ex. pct. 24 al Regulamentului privind organizarea și funcționarea Inspectoratului General al Poliției, aprobat prin Hotărîrea Guvernului nr. 283 din 24.04.2013 ).
Completările şi modificările propuse la art. 13 alin. (1) au drept scop includerea unor prerogative ale şefului IGP, în scopul asigurării unei activităţi eficiente a Poliţiei, în special atribuţii în partea ce ţine de dotarea materială a subdiviziunilor subordonate.
În partea ce ține de, aprobarea regulamentelor de activitate, consemnăm că şeful IGP pe lîngă aprobarea regulamentelor nominalizate ale subdiviziunilor organului central de administrare (IGP), cum ar fi: Direcţia resurse umane, Direcţia juridică, Direcţia finanţe, urmează să aprobe şi regulamentele de organizare şi funcţionare a subdiviziunilor subordonate subdiviziunilor specializate avînd ca bază regulamentele de activitate ale acestora aprobate de către ministrul afacerilor interne, conform competenţei funcţionale, spre exemplu: Direcţia antidrog a Inspectoratului naţional de investigaţii, Direcţia resurse umane a Inspectoratului naţional de patrulare etc.
Modificarea operată la art. 13 alin. (3) lit. c) a fost efectuată în corelare cu cea propusă la art. 12 alin. (2) din proiect. Excluderea limitei de vîrstă minimă de 35 ani s-a operat în scopul garantării drepturilor persoanei la muncă şi la libera alegere a muncii consfințite de art. 43 al Constituției Republicii Moldova. Mai mult decît atît, în legislație pe segmentul respectiv nu se regăsește o asemenea condiție pentru ocuparea funcţiei de şef. Numirea şefului IGP de către Guvern, presupune şi responsabilitatea acestuia în vederea alegerii unei candidaturi corecte pentru o astfel de funcţie.
Concomitent, modificarea lit. i) a art. 13 alin. (3) se impune din considerentul că, Legea nr. 320 din 27 decembrie 2012 nu mai identifică alte temeiuri de încetare a exercitării funcţiei de către şeful Inspectoratului General al Poliţiei decît cele identificate la articolele prenotate, însă temeiul cum ar fi decesul persoanei, condamnarea la închisoare în baza unei sentinţe definitive a instanţei de judecată, nu au fost reglementate.
Excluderea de la alin. (2) al art. 15 a textului ”conduse de şefi asistaţi de către un adjunct” se operează din considerentul că numărul de adjuncţi se stabileşte în dependenţă de statele de personal. Alin. (7) a fost exclus şi inclus la art. 23 din Lege (pct. 16 din proiect), întrucît acesta denotă caracterul unei atribuţii şi a fost încadrat în atribuţiile poliţiei ce ţin de asistenţa populaţiei şi a autorităţilor administraţiei publice locale. Deoarece, prevederile alineatului (8) se regăsesc în modificările operate la art. 11 alin. (3) al proiectului, se propune excluderea primului alineat.
Articolul 16 presupune expunerea acestuia într-o nouă redacţie, întrucît redacţia în vigoare nu identifică toate sistemele informaţionale şi bazele de date pe care are dreptul să le creeze Poliţia. Prin urmare, se consideră necesară revizuirea articolului prenotat şi expunerea sa într-o formulă generală tipică conţinutului care se regăseşte într-un act normativ de nivelul unei Legi.
Astfel, aceasta presupune dreptul Poliţiei de a avea acces la bazele de date în scopul exercitării atribuţiilor sale, precum şi de a prelucra date cu caracter personal în corespundere cu prevederile Legii privind protecţia datelor cu caracter personal.
Excluderea cuvîntului ,,şi comunicările” de la art. 19 lit. d) din Lege, are ca bază prevederile art. 262 din Codul de procedură penală, respectiv comunicările nu constituie o modalitate de sesizare despre săvîrşirea unei infracţiuni.
Referitor la cuprinsul propus pentru lit. g) se menţionează că, potrivit prevederilor art. 30 al Legii nr.143 din 17.07.2014 privind regimul articolelor pirotehnice, controlul privind respectarea regimului articolelor pirotehnice se realizează de către Ministerul Afacerilor Interne, prin intermediul organului supravegherii de stat a măsurilor contra incendiilor (Serviciul Protecției Civile și Situațiilor Excepționale), acțiune care nu poate fi exercitată de către Poliție.
De asemenea, conform punctelor 4, 7 și 24 din Reglementarea tehnică ”Cerințe esențiale de securitate față de explozivii de uz civil și de condițiile priind plasarea lor pe piață”, aprobată prin Hotărîrea Guvernului nr. 138 din 10.02.2009, autoritatea de supraveghere a pieții a explozivului de uz civil este organul central de specialitate al administrației publice în domeniul situațiilor excepționale este Serviciul Protecției Civile și Situațiilor Excepționale.
Modificările propuse la art. 21 au drept scop ajustarea acestora la structura actuală a Inspectoratului General al Poliţiei, implicit ale MAI, precum şi la prevederile Codului de executare.
Astfel, atît în structura Ministerului Afacerilor Interne cît şi a Inspectoratului General al Poliţiei, nu se regăseşte o subdiviziune cu atribuţii de pază. Prin Hotărîrea Guvernului nr. 2 din 16 ianuarie 2010 cu privire la crearea unei întreprinderi de stat a fost creată Întreprinderea de Stat “Servicii pază”, cu asigurarea procedurii de reorganizare a Serviciului Pază de Stat prin contopirea Direcţiei Generale Pază de Stat şi a subdiviziunilor ei teritoriale.
Totodată, prin implementarea Concepției de reformare a Ministerului Afacerilor Interne şi a structurilor subordonate şi desconcentrate ale acestuia, aprobată prin Hotărîrea Guvernului nr. 1109 din 6 decembrie 2010, s-a urmărit scopul delimitării stricte a atribuțiilor Poliției ca instituţie publică specializată a statului în subordinea Ministerului Afacerilor Interne, misiunea de bază a căreia este apărarea drepturilor şi libertăţilor fundamentale ale persoanei prin activităţi de menţinere, asigurare şi restabilire a ordinii şi securităţii publice, de prevenire, investigare şi de descoperire a infracţiunilor şi contravenţiilor, dar nicidecum de asigurare a pazei.
Mai mult ca atît, crearea unei astfel de subdiviziuni, implică cheltuieli financiare, întrucît conform calculelor estimative de forţe efectuate, pentru asigurarea pazei obiectivelor va fi necesar de minimum 720 angajați, respectiv lunar, în mediu, vor fi suportate cheltuieli în sumă de 2.700.000 lei, iar anual – 32.400.000 lei.
Drept urmare, se impune necesitatea amendării art. 21 lit. e), în sensul excluderii unei atribuţii improprii poliţiei.
Referitor la atribuţia ce ţine de asigurarea executării reţinerii persoanelor deţinute în izolatoarele de detenţie provizorie ale Poliţiei, precum şi escortarea acestora pe perioada deţinerii în izolatoare, aceasta rezultă din prevederile art. 1751 Codul de executare.
Completarea articolului 21 cu alineatul (2), privind aprobarea de către ministrul afacerilor interne a procedeelor şi tacticilor de intervenţie ale Poliţiei în domeniul menţinerii, asigurării şi restabilirii ordinii publice se datorează necesităţii de îndeplinirea cu succes a misiunilor din domeniile enunţate, precum şi ghidarea acţiunilor efectivului Poliţiei în aceste sfere.
Excluderea lit. b) – f) ale articolului 22 se realizează în scopul executării Strategiei de reformare a sectorului justiției pentru anii 2011-2016, aprobată prin Legea nr. 231 din 25.11.2011 și conform proiectului Hotărîrii Guvernului cu privire la crearea Poliției judecătorești în subordinea Ministerului Justiției, subdiviziunea care va prelua atribuţiile respective de la Poliţie.
La art. 25 amendamentele propuse la alin. (5) subpct. 3) - 5), au fost efectuate în scopul reformulării şi concretizării împuternicirilor poliţistului referitor la legitimarea şi stabilirea identităţii persoanelor care au comis careva acţiuni ilegale sau sunt indicii că acestea pregătesc comiterea unei fapte ilegale, precum şi efectuarea controlului corporal preventiv în raport cu persoanele reţinute sau participante la întruniri. Necesitatea efectuării controlului corporal preventiv se datorează faptului că în practică, poliţistul neavînd posibilitatea din punct de vedere legal de a întreprinde o astfel de măsură, deseori viaţa şi sănătatea acestuia este pusă în pericol.
Suplimentar, la art. 25 alin. (5), subpct. 7) se propune a fi exclus din considerentul că dublează subpct. 28) a aceleiaşi prevederi, iar subpct. 25) şi 26) se exclud, deoarece dublează art. 21 lit. o), p) şi q) din Lege. Corespunzător, alin. (6) din art. 25 se exclude, întrucît prerogativa şefului Inspectoratului General al Poliţiei de a numi poliţiştii care au calitatea de ofiţeri de urmărire penală, rezultă din art. 13 alin. (1) lit g) din Lege.
La articolul 26 lit. p), se optează pentru obligaţia poliţistului de a preda, arma din dotare şi muniţia aferentă acesteia doar la eliberarea din serviciu şi suspendarea din funcţie.
În partea ce ține de perioada desfăşurării anchetei de serviciu, consemnăm că poliţistul se află în exercitarea atribuţiilor funcţionale, iar lipsirea acestuia de armă şi muniţie ar fi o acţiune redundantă şi iresponsabilă din partea angajatorului.
Concomitent, odată cu eliberarea din funcţie statutul special al funcţionarului public încetează, este imperativă predarea legitimaţiei de serviciu şi a mijloacelor speciale.
La art. 34 alin. (1) completările propuse sunt redate în contextul art. 1 al Legii privind instituirea statutului special unic al angajaţilor Ministerului Afacerilor Interne.
Prin art. 68 din Legea nr. 320 din 27 decembrie 2012 legiuitorul a stabilit că, angajaţii Ministerului Afacerilor Interne, ai subdiviziunilor subordonate şi desconcentrate ale Ministerului Afacerilor Interne care deţin grade speciale de poliţie care, pînă la data intrării în vigoare a prezentei legi, au vechime în muncă în organele apărării naţionale, securităţii statului şi ordinii publice de cel puţin 12 ani şi 6 luni şi care continuă să activeze în cadrul Ministerului Afacerilor Interne şi al subdiviziunilor subordonate şi desconcentrate ale acestuia, deşi funcţia deţinută de către aceştia nu mai constituie o funcţie poliţienească, beneficiază de drepturile prevăzute la art. 62 alin. (1) şi la art. 65 şi 66 din prezenta lege pînă la momentul de împlinire a termenului de vechime în serviciu, care dă dreptul la pensie conform Legii asigurării cu pensii a militarilor şi a persoanelor din corpul de comandă şi din trupele organelor afacerilor interne nr. 1544-XII din 23 iunie 1993.
Conceptual, acestor categorii de angajaţi urmează a le fi atribuit statutul de poliţist, însă conform prevederilor prezentei legi nu este posibilă atribuirea acestuia, dat fiind faptul că respectiva categorie de angajaţi sunt limitaţi în drepturi, beneficiind doar de dreptul la asistenţa medicală, pensie şi remunerarea muncii. Mai mult ca atît, acestor categorii de angajaţi nu le poate fi atribuit nici statutul de funcţionar public, deoarece raporturile de serviciu ale funcţionarilor publici sunt reglementate de legislaţia cu privire la funcţia publică şi statutul funcţionarului public.
Drept urmare, redacția în vigoare a prevederii prenotate, creează lacune la aplicarea reglementărilor legale în parte ce ţine de procedurile de personal, inclusiv aplicarea interdicţiilor şi restricţiilor legale stabilite, testarea integrităţii profesionale, evaluarea de serviciu, încetarea serviciului, suspendarea raporturilor de muncă, sancţionarea, salarizarea, elemente ce împiedică aplicarea uniformă a legislaţiei, inclusiv a garanţiilor sociale acordate de către stat. Or, cu această categorie de persoane, avînd statutul de poliţist, nu poate înceta serviciul în temeiul Legii nr.320 din 27 decembrie 2012 cu privire la activitatea Poliţiei şi statutul poliţistului, fapt care creează discrepanţe la realizarea oricăror drepturi ce rezultă din faptul rezilierii contractului individual de muncă, precum şi alte situaţii analogice de speţă.
În scopul asigurării continuităţii eficiente a activităţii Poliţiei, evitării fluxului masiv de personal calificat, păstrării şi asigurării garanţiilor şi drepturilor sociale existente, se propune extinderea domeniului de aplicare a prezentei legi şi asupra categoriilor de angajaţi care cad sub incidenţa prevederilor alin.(1) al art.68 al Legii prenotate, implicit să beneficieze de toate prevederile prezentei legi până la momentul împlinirii termenului vechimii în serviciul poliţienesc, care dă dreptul la pensie pentru vechime în serviciu.
Respectiv, vor fi prevăzute garanțiile necesare pentru diminuarea efectelor și consecințelor negative asupra personalului actual.
În partea ce ține de abrogarea/excluderea articolelor sau alineatelor, acestea s-au efectuat în vederea excluderii dublărilor de prevederi, implicit cu rigorile Legii privind funcționarul public cu statut special din cadrul MAI, or conform art. 37 alin.(2) lit. b) al Legii nr. 780 din 27.12.2001 privind actele legislative, abrogarea intervine pentru a evita eventualele interpretări discreționare în legislaţie.
3. Descrierea constatărilor expertizei anticorupţie
Proiectul va fi expediat CNA pentru efectuarea expertizei în rezultatul coordonării cu instituţiile interesate.
4. Fundamentarea economico-financiară
5. Respectarea transparenţei în procesul decizional
În scopul respectării prevederilor Legii nr. 239 din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului cu privire la aprobarea proiectului de lege pentru modificarea și completarea unor acte legislative va fi plasat pe pagina oficială a Ministerului Afacerilor Interne, în directoriul Transparenţa decizională /Consultări publice/Organizarea consultărilor publice.
Ministru Oleg BALAN

References: Articolul 1

Articolul 5
 articolul 5

Articolul 6

Articolul 12
 articolul 12

Articolul 17
 articolul 5
 articolul 6
 articolul 11

Articolul 16
 articolul 26